CELEX: 62010TN0170
Language: da
Date: 2010-04-19 00:00:00
Title: Sag T-170/10: Sag anlagt den 19. april 2010 — CTG Luxembourg PSF mod Domstolen

19.6.2010   
            
            
               DA
            
            
               Den Europæiske Unions Tidende
            
            
               C 161/48
            
         
      Sag anlagt den 19. april 2010 — CTG Luxembourg PSF mod Domstolen
      (Sag T-170/10)
      (2010/C 161/77)
      Processprog: fransk
      
         Parter
      
      
         Sagsøger: Computer Task Group Luxembourg PSF SA (Bertrange, Luxembourg) (ved avocat M. Thewes)
      
         Sagsøgt: Den Europæiske Unions Domstol
      
         Sagsøgerens påstande
      
      
                  —
               
               
                  Afgørelserne, der er truffet af Domstolen i forbindelse med europæisk offentlig aftale »AO 008/2009: støtte på første og andet niveau til brugere af it- og telefonisystemer, call center, forvaltning af slutbrugerhardware«, annulleres, nærmere bestemt:
                  
                              —
                           
                           
                              afgørelse af 9. februar 2010, truffet af udvalget til åbning af bud, om at afvise buddet fra CTG CONSORTIUM på grund af »for sen indlevering«
                           
                        
                              —
                           
                           
                              Den Europæiske Unions Domstols afgørelse om tildeling af kontrakten til en anden bydende (udateret og dags dato ikke kendt af sagsøgeren)
                           
                        
                              —
                           
                           
                              Den Europæiske Unions Domstols afgørelse af 5. marts 2010, der stadfæster afvisningen af buddet fra CTG CONSORTIUM.
                           
                        
            
                  —
               
               
                  Den Europæiske Unions ansvar uden for kontrakt fastslås, og Domstolen pålægges at erstatte sagsøgeren det samlede tab, denne har lidt som følge af de anfægtede afgørelser, og at udpege en sagkyndig til vurdering af tabets omfang.
               
            
                  —
               
               
                  Domstolen tilpligtes at betale sagens omkostninger.
               
            
         Søgsmålsgrunde og væsentligste argumenter
      
      I nærværende søgsmål har sagsøgeren nedlagt påstand dels om annullation af afgørelsen af 9. februar 2010, truffet af udvalget til åbning af bud, om at afvise sagsøgerens bud på grund af for sen indgivelse i forbindelse med udbudsproceduren vedrørende støttetjenester på første og andet niveau til brugere af it-systemer, call center, forvaltning af slutbrugerhardware (EUT 2009/S 217-312292), og af afgørelsen om at tildele kontrakten til en anden bydende, dels om erstatning.
      Til støtte for søgsmålet har sagsøgeren gjort fire følgende anbringender gældende:
      
                  —
               
               
                  tilsidesættelse af princippet om forbud mod forskelsbehandling, princippet om ligebehandling af de bydende og princippet om fri konkurrence ved oveni datoen for fristen for fremsendelse af buddene at fastsætte et klokkeslæt som frist for indgivelsen til postkontoret
               
            
                  —
               
               
                  tilsidesættelse af forpligtelsen til at besvare anmodninger om oplysninger, der er fremsat til den ordregivende myndighed inden for fristen
               
            
                  —
               
               
                  tilsidesættelse af forpligtelsen til at oplyse de afviste bydende om den begrundelse, der ligger til grund for afvisningen af deres anmodning, om navnet på den valgte bydende og til at give oplysning om klageadgang
               
            
                  —
               
               
                  Den Europæiske Unions ansvar uden for kontrakt.